การหักนิ้วหรือข้อมือ เวลาเมื่อยๆ ส่งผลเสียอะไรไหมคะ
สวัสดีค่ะ การหักนิ้วหรือข้อนิ้วนั้นจริงๆไม่มีข้อเสียที่อันตรายในผู้ใหญ่ แต่อาจมีผลเสียต่อรูปกระดูกในเด็กอายุน้อยกว่า 18 ปีที่กระดูกยังพัฒนาไม่เต็มที่ อาจมีข้อมูลวิจัยบางฉบับที่บอกว่าเพิ่มโอกาสการเกิดข้ออักเสบ แต่ก็ยังไม่มีข้อสรุปชัดเจน การหักข้อนิ้วก็อาจทำให้มีเส้นเอ็นเสียดสีกันจนเกิดการอักเสบ กระดูกผิดรูปผิดร่าง หรือลักษณะของข้อต่อที่เปลี่ยนไปได้ จึงควรหลีกเลี่ยงโดยหากมีอาการเมื่อย หรือปวดข้อนิ้วบ่อยๆ ควรพักการใช้งาน รับประทานยาแก้ปวดได้ถ้าปวดมาก และหากพักการใช้งานหรือกินยาแก้ปวดแล้วไม่บรรเทา ก็ควรไปพบแพทย์เพื่อตรวจเพิ่มเติม